Morvedre Turismo ja té imatge guanyadora del concurs de fotografia en xarxes socials
28 d’agost 2023

![](/media/zyjdypyr/story-ig-anunci-guanyador-2_c.jpg?width=294&height=523&mode=max)

La delegació de Turisme de l'Ajuntament de Sagunt ha donat a conéixer les imatges guanyadores del I Concurs de fotografia en línia del Camp de Morvedre, que ha tingut lloc de l'1 de juliol al 15 d'agost. Esta acció forma part del Pla de Dinamització i Governança Turística del Camp de Morvedre, del qual és gestora.

Les imatges que més _likes_ han rebut a les xarxes de @morvedreturismo han sigut, en Facebook, les gàrgoles de l'església de Santa María de Sagunt de @carmenguillenphotography, i en Instagram, la de l'alba al Grau Vell de @fotodeloqueveo.

En total han participat 130 fotografies en les que apareixen diferents recursos turístics de la comarca, com el Garbí, les marjals, les festes de Petrés, el port Siles de Canet, i els carrers d'Albalat dels Tarongers entre moltes més, i es poden veure amb l'etiqueta #ElMeuMorvedre.

La regidora delegada de Turisme, Natalia Antonino destaca «**la gran participació entre residents i visitants i la qualitat de les imatges rebudes. Estes imatges motivaran, sens dubte, als qui ens seguisquen en xarxes a visitar la comarca. Agrair l'alta participació i donar l'enhorabona a les guanyadores**».

En la web [www.morvedreturismo.es](http://www.morvedreturismo.es) es poden veure totes les imatges participants.

Cal destacar que el Pla de Dinamització i Governança Turística del Camp de Morvedre està finançat per la Diputació de València, Turisme Comunitat Valenciana i l'Ajuntament de Sagunt.

![](/media/2dxn2n11/post-facebook-anunci-guanyador_c.jpg?width=294&height=368&mode=max)

*   [](http://www.facebook.com/sharer.php?u=https://aytosagunto.es/va/actualitat/morvedre-turismo-ja-te-imatge-guanyadora-del-concurs-de-fotografia-en-xarxes-socials/ "Facebook")
*   [](http://twitter.com/share?url=https://aytosagunto.es/va/actualitat/morvedre-turismo-ja-te-imatge-guanyadora-del-concurs-de-fotografia-en-xarxes-socials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/morvedre-turismo-ja-te-imatge-guanyadora-del-concurs-de-fotografia-en-xarxes-socials/ "Linked In")
*   [](mailto:?body=https://aytosagunto.es/va/actualitat/morvedre-turismo-ja-te-imatge-guanyadora-del-concurs-de-fotografia-en-xarxes-socials/)